Tækifæri í ferðaþjónustu á indverska markaðinum 14. febrúar 2011 Sýningarbás Íslendinga - Visit Iceland - vakti mikla athygli á ferðasýningunni Satte sem haldin var í Nýju Delí í janúarlok . Stöðugur straumur gesta var á íslenska básinn og sýndu Indverjar mikinn áhuga á Íslandi sem áfangastað . Sýningarbás Íslendinga - Visit Iceland - vakti mikla athygli á ferðasýningunni Satte sem haldin var í Nýju Delí í janúarlok . Stöðugur straumur gesta var á íslenska básinn og sýndu Indverjar mikinn áhuga á Íslandi sem áfangastað . " Íslensku fyrirtækin sem tóku þátt í sýningunni eru ánægð með útkomuna en tækifærin á indverska markaðinum felast einkum í stuttum ferðum til Íslands , í tengslum við Evrópuferðir , " segir Berglind Steindórsdóttir hjá Íslandsstofu . " Indland er gríðarlega stór og spennandi markaður sem krefst mikillar vinnu , og er hún aðeins farin að skila sér . " Um 600 fyrirtæki í ferðaþjónustu frá 30 löndum sýndu á Satte að þessu sinni . Þetta er í annað sinn sem íslensk fyrirtæki eru á meðal þátttakenda og mættu þau vel undirbúin til leiks , að sögn Berglindar . Sendiráð Íslands í Nýju-Delí , svo og starfsfólk Icelandair þar í borg , aðstoðuðu íslensku fyrirtækin við undirbúninginn og komu á fundum við helstu ferðaskrifstofur á svæðinu .